ཟླ་འདིའི་ཚེས་༡༣ཉིན་སྤྱི་ཚོགས་རིང་ལུགས་ཀྱི་ལྟ་བ་ཤུགས་ཆེན་འཛིན་མཁན་གྱི་སློབ་ཕྲུག་ཚོགས་པ་དང་དེའི་རྒྱབ་སྐྱོར་བ་ཚོས།སློབ་ཕྲུག་གི་ཚོགས་གཙོ་འཛིན་བཟུང་བཀག་ཉར་བྱེད་པར་ངོ་རྒོལ་སྐད་འབོད་ཤུགས་ཆེན་བྱས་པས།ཉེན་རྟོག་པས་གཙུག་ལག་སློབ་གཉེར་ཁང་གི་རྒྱལ་སྒོ་སྲུང་ནས་མཐའ་བཀག་ཡོད་འདུགདེ་བཞིན་ཉིན་དེར་རྒྱ་གར་སློབ་ཕྲུག་ཚོགས་པ་ཨེ་སྦི་ཝིས་སྦི་སྟེ་རྒྱལ་ཞེན་གྱི་ལྟ་བ་ཤུགས་ཆེན་འཛིན་མཁན་དང་རྒྱབ་སྐྱོར་བ་ཚོས།ཚེས་༩ཉིན་གྱི་ནི་རཱུ་གཙུག་ལག་སློབ་གྲྭའི་ངོ་རྒོལ་སྐད་འབོད་དེར་ངོ་རྒོལ་གྱི་ལས་འགུལ་སྤེལ་ཡོད་པ་རེད་འདུག་ལ།རྒྱ་གར་གྱི་ཆབ་སྲིད་པ་ཁ་ཤས་ཀྱིས་རྒྱ་གར་ལ་ཁ་གཏད་དང་རྒྱལ་ཁབ་ཀྱི་ཆིག་སྒྲིལ་དང་བདག་དབང་ལ་དོགས་པ་སློང་བ་སོགས་བྱས་ཚེ་བཟོད་པ་བྱེད་ཐབས་མེད་སྐོར་སོགས་སྤྱི་ཚོགས་འབྲེལ་མཐུད་དྲ་རྒྱར་འགྲེལ་བརྗོད་བྱས་ཡོད་འདུག